text: Ejendomsmæglerformand: Det går rigtig godt i købstæderne
  10 april 2015 kl. 17.34
  Boligpriserne i København og Aarhus har i lang tid været på vej opad. Men nu ser det også ud til, at også byerne i Syd- og Sønderjylland får lov at ride med på opsvinget.
  
  Lave renter og huspriser, der over de senere år er kommet ned, gør, at der er ved at være positive takter i boligsalget i Syd- og Sønderjylland. Det fortæller formand for Dansk Ejendomsmæglerforening, Torben Strøm, fredag til TV SYD.
  En ny opgørelse fra boligsiden.dk viser, at huspriserne - endelig - stiger. Fra februar til marts gik de op med 9,3 procent i Haderslev, 7,6 procent i Vejle og 6,2 procent i Billund.
  Det er de tre kommuner her i vores område der skyder højest på en Danmarksliste over de største prisstigninger.
  Torben Strøm fortæller i klippet her, hvad der ligger til grund for de positive tendenser (varighed 0:40)
  Og det er noget, der gør en ejendomsmægler glad. Torben Strøm er ret godt tilfreds med, at det nu ser ud til at lysne på boligmarkedet - også udenfor Købenahvn og Aarhus (varighed 0:28)
  